

**ข้อบังคับมหาวิทยาลัยธรรมศาสตร์**

**ว่าด้วยการบริหารงานบุคคลพนักงานมหาวิทยาลัย (ฉบับที่ ๕) พ.ศ. ๒๕๖๗**

------------------------------------

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วย  
การบริหารงานบุคคลพนักงานมหาวิทยาลัย

อาศัยอำนาจตามความในมาตรา ๒๓ และมาตรา ๗๖ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ และสภามหาวิทยาลัยในการประชุมครั้งที่ ๑๒/๒๕๖๖ เมื่อวันที่ ๒๘ พฤศจิกายน ๒๕๖๖ ออกข้อบังคับไว้ ดังต่อไปนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย (ฉบับที่ ๕) พ.ศ. ....”

**ข้อ ๒** ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้ยกเลิกความใน (ข) ของข้อ ๑๕ ของข้อบังคับมหาวิทยาลัยธรรมศาสตร์  
ว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๙ ซึ่งแก้ไขเพิ่มเติมโดยข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย (ฉบับที่ ๔) พ.ศ. ๒๕๖๓ และให้ใช้ความต่อไปนี้แทน

“(ข) นักวิจัย มีตำแหน่งทางวิชาการ ดังต่อไปนี้

(๑) นักวิจัย ระดับเชี่ยวชาญพิเศษ

(๒) นักวิจัย ระดับเชี่ยวชาญ

(๓) นักวิจัย ระดับชำนาญการพิเศษ

(๔) นักวิจัย ระดับปฏิบัติการ”

**ข้อ ๔** ให้เพิ่มความต่อไปนี้เป็น วรรคสาม ของข้อ ๑๕/๓ ของข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๙ ซึ่งแก้ไขเพิ่มเติมโดยข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย (ฉบับที่ ๔)   
พ.ศ. ๒๕๖๓

“นักวิจัย สายสนับสนุนวิชาการซึ่งดำรงตำแหน่งระดับชำนาญการอยู่ก่อนวันที่ข้อบังคับนี้  
ใช้บังคับ เมื่อได้รับการเปลี่ยนสถานภาพเป็นนักวิจัย สายวิชาการ แล้ว คงดำรงตำแหน่งระดับชำนาญการ  
ในสายวิชาการต่อไปจนกว่าจะได้รับการแต่งตั้งให้ดำรงตำแหน่งชำนาญการพิเศษตามข้อบังคับนี้”

ประกาศ ณ วันที่ มกราคม พ.ศ. ๒๕๖๗

(ศาสตราจารย์สุรพล นิติไกรพจน์)

นายกสภามหาวิทยาลัย